Cyngor Teithio adeg gêm Cymru yn erbyn De Affrica yn Stadiwm Principality
Bydd Cymru yn herio De Affrica yn Stadiwm Principality Ddydd Sadwrn 2 Rhagfyr a chynghorir pawb sydd yn dod i wylio'r gêm adael digon o amser i gael i mewn i'r stadiwm yn dilyn y camau diogelwch mwy trylwyr.
Ddydd Sadwrn 2 Rhagfyr bydd ffyrdd canol y ddinas yng Nghaerdydd yn cau rhwng 11.00am a 5.30pm.
Mae'r ffyrdd fydd wedi eu heffeithio yn cynnwys: Rhodfa'r Brenin Edward VII, Rhodfa'r Amgueddfa, Heol Neuadd y Ddinas, Heol y Coleg a Gerddi'r Orsedd.
O 2.30pm tan i'r ciwiau am drenau leihau, bydd Rhodfa'r Orsaf ar gau i draffig am 3.15pm ar y cynharaf. Bydd modd i geir adael maes parcio Canolfan Siopa Capitol drwy Stryd Ogleddol Edward/Rhodfa'r Orsaf tua'r gogledd, tuag at Heol Casnewydd/Dumphries Place.
Mae Network Rail a Great WesternRailwayyn cynghori cwsmeriaid y bydd gwaith yn digwydd ar y rheilffordd rhwng Swindon a Didcot Parkway ar ddyddSadwrn 2 Rhagfyr, sy'n golygu y bydd siwrneiau o Lundain yn cymryd oddeutu awr yn hirach na'r arfer. Wrth adael Llundain Paddington, ar ôl stopio yn Reading, bydd trenau cyflym yn stopio yn Chippenham, Swindon, Parkway Bryste, Casnewydd ac yna Caerdydd Canolog.
Bydd trenau ychwanegol yn rhedeg, gan gynnwys o leiaf un trên cyflym i'r naill gyfeiriad yn ogystal â'r gwasanaethau arferol, ond mae Great Western Railway yn cynghori cwsmeriaid i deithio'n gynt ac i adael digon o amser i gael i ac o Gaerdydd.
Mae Trenau Arriva Cymruyn cynghori cwsmeriaid sy'n mynd i'r gêm deithio ar y gwasanaeth cyntaf posibl i Gaerdydd gan y bydd y gwasanaeth yn brysur iawn drwy'r dydd.
Bydd systemau ciwio ar waith yng Ngorsaf Caerdydd Canolog (ar gyfer y prif lwybrau) ac yng Ngorsaf Heol Heol-y-Frenhines Caerdydd (ar gyfer gwasanaethau lleol Caerdydd a'r Cymoedd). Edrychwch ar y cynllun ciwio atodedig i gael y manylion llawn o ran ba lwybrau a wasanaethir gan bob gorsaf.
Ni all faniau gwersylla barcio ym maes parcio Gerddi Sophia. Dylai'r rheini sydd am barcio ac aros mewn faniau gwersylla barcio yn y Ganolfan Ddinesig neu'r Parc Carfannau.
Noder: Bydd staff ym maes parcio Gerddi Sophia tan 18.30pm, gadewir pob cerbyd ar y safle ar risg y perchennog. Ni fydd Cyngor Caerdydd yn gyfrifol am unrhyw ladrad neu ddifrod i geir nac i eiddo personol. Caiff unrhyw gerbydau gaiff eu gadael yn y maes parcio wedi'r amser cau ddirwy.
Amseroedd parcio: Mae'r maes parcio yn agor am 8am, gyda staff yn bresennol o 7.30am ymlaen. Rhaid i bob car gael ei symud oddi yno, neu fod â thocyn talu ac arddangos ar y cerbyd erbyn 8.00am ar fore Sul 19 Tachwedd.
Neu mae'r meysydd parcio yng nghanol y dref hefyd ar gael:
Tacsis - bydd y rhes dacsis ar Heol Eglwys Fair (y tu allan i House of Fraser) yn cau rhwng 11.00am a 5.30pm.
Caiff bysus eu dargyfeirio allan o arosfannau bws Caerdydd Canolog. Yn lle mynd i'r mannau gadael ar y ffyrdd fydd ar gau, bydd y bysus naill ai'n mynd i Ffordd Churchill i adael tua'r dwyrain, Heol y Brodyr Llwydion i adael am y t gogledd neu Tudor Street i adael tua'r gorllewin.